cyanic-selkie/wikianc huggingface dataset:
ปราปต์ปฎล สุวรรณบาง
ประวัติ
ปราปต์ปฎลเข้าสู่วงการบันเทิงในขณะที่ยังศึกษาในระดับประกาศนียบัตรวิชาชีพ (ปวช.) อยู่ที่วิทยาเขตพณิชยการพระนคร โดยได้พบกับดีไซเนอร์ซึ่งเป็นแมวมองที่เซ็นทรัล ลาดพร้าว จึงเริ่มงานด้วยการถ่ายแบบ, เดินแฟชั่น และถ่ายมิวสิควีดีโอ จากนั้นจึงได้มีผลงานการแสดงครั้งแรกกับบทร้ายในเรื่อง สุภาพบุรุษที่สุดในโลก ในปี พ.ศ. 2532
ปราปต์ปฎล มักได้รับบทเป็นขุนศึก แม่ทัพ นายกอง จากภาพยนตร์และละครในแนวอิงประวัติศาสตร์ หรือตัวร้ายในละครโทรทัศน์หรือภาพยนตร์เรื่องต่าง ๆ การก้าวเข้าสู่วงการดนตรีถือเป็นงานอีกด้านหนึ่งที่ปราปต์รักและชื่นชอบ ด้วยบุคลิกภาพที่ชัดเจนและเป็นผู้ทำประโยชน์ในกิจกรรมสาธารณกุศลมากมาย ทำให้ปราปต์ปฎลสร้างสรรค์ผลงานเพลงของตัวเอง ในปี 2557 กับซิงเกิ้ลแรก 'แล้วพบกันเมื่อเจอ'
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัครรับเลือกตั้งในสังกัดพรรคไทยภักดี เขตเลือกตั้งที่ 3 กรุงเทพมหานคร แต่ไม่ได้รับการเลือกตั้ง
ภาพยนตร์
ผลงานเพลง ปราปต์ปฎล สุวรรณบาง นักแสดงมากความสามารถคว้าไมค์ทำซิงเกิ้ลแรกในชีวิต กับซิงเกิ้ล แล้วพบกันเมื่อเจอ ที่มาของเพลงเริ่มจากเค้าได้มีโอกาสร้องเพลงและสามารถสร้างความสุขกับเสียงเพลงที่นำมาร้อง คำถามที่มักได้รับประจำคือ...ร้องเพลงอะไร...ร้องเพลงใคร จึงทำให้เป็นแรงบันดาลใจในการทำเพลงนี้ขึ้นมา โดยเนื้อหาของเพลงอยากบอกว่าเราไม่อาจเปลี่ยนตัวตนของเราได้ ขอแค่ยอมรับในสิ่งที่เราเป็นแค่นี้คำว่าผิดหวังและเสียใจกับความรักก็จะไม่มีอีกแล้ว..
รางวัลที่ได้รับ
ชีวิตส่วนตัว
เคยคบหากับ นางอิณธิรา นาธาน ไม่ได้จดทะเบียนสมรส มีบุตรชาย 1 คน ชื่อ นายติณห์มยุต เมี้ยนกลาง ปัจจุบันคบหากับ ชนกวนันท์ สีลุน
คดีความ
เขาถูกสังคมจับตามองจากการที่มีส่วนร่วมกับ Forex-3D แต่เจ้าตัวได้ยืนยันว่า ไม่มีส่วนเกี่ยวข้องแต่อย่างใด เขาเดินทางเข้ารับทราบข้อกล่าวหาคดีฟอกเงิน จากความเกี่ยวเนื่องกับทรัพย์สินของผู้ต้องหาในคดีแชร์ลูกโซ่ Forex-3D ที่กรมสอบสวนคดีพิเศษ ศูนย์ราชการแจ้งวัฒนะ
บทบาทการเมือง
ในปี 2566 ปราบปฏล ได้เปิดตัวกับพรรคไทยภักดี โดยมีเขาจะเป็น 1 ในผู้สมัคร ส.ส.กทม. ของทางพรรค ต่อมา ปราปต์ ได้อธิบายเหตุผลในการเข้ามาทำงานการเมืองผ่านทางเฟซบุ๊ก Praptpadol Suwanbang สรุปได้ว่า หลังจากวันที่ 7 มี.ค. ได้เดินทางไปดีเอสไอ เพื่อติดตามคดีของตนเองที่ถูกดีเอสไอแจ้งข้อหาฟอกเงิน และได้มีการเปิดเผยพฤติกรรมของเจ้าหน้าที่รัฐ ที่ปราปต์ระบุว่ามีการเรียกรับเงินหลักสิบล้านบาท จากนั้นได้มีการออกรายการให้สัมภาษณ์ มีความเครียด แล้ววันที่ 9 มี.ค. ได้รับสายของนพ.วรงค์ หัวหน้าพรรคโทรหา ที่โทรมาบอกว่า อยากจะให้ใช้ความกล้าหาญที่มีอยู่ต่อสู้ต่อไป ปราปต์ บอกว่าตอนแรกลังเล แต่สุดท้ายเห็นถึงความจริงใจที่หัวหน้าพรรคโทรมาชวนเอง รับโอกาสเข้าสู่เส้นทางการต่อสู้แบบใหม่เพื่อทำให้เกิดความยุติธรรมในสังคม
ซูเปอร์สแมชบราเธอร์สฟอร์นินเท็นโด 3ดีเอส แอนด์วียู
ซูเปอร์สแมชบราเธอร์สฟอร์นินเท็นโด 3ดีเอส แอนด์วียู (大乱闘スマッシュブラザーズ for Nintendo 3DS / Wii U; Super Smash Bros. for Nintendo 3DS and Wii U) เป็นวิดีโอเกมต่อสู้ที่ได้รับการพัฒนาโดยโซะระ ลิมิเต็ด กับบันไดนัมโคเกมส์ และได้รับการพัฒนาโดยนินเท็นโดสำหรับระบบเครื่องเล่นวิดีโอเกมนินเท็นโด 3ดีเอส และวียู โดยเกมทั้งสองเวอร์ชันเป็นตัวแทนของเกมในชุดที่สี่และห้า ในซีรีส์ซูเปอร์สแมชบราเธอร์ส โดยในเกมของซีรีส์นี้ จะมีตัวละครต่าง ๆ จากแฟรนไชส์ของนินเท็นโด สำหรับเวอร์ชันนินเท็นโด 3ดีเอส ได้รับการเปิดตัวที่ประเทศญี่ปุ่นในวันที่ 13 กันยายน ค.ศ. 2014, ในทวีปอเมริกาเหนือและยุโรปวันที่ 3 ตุลาคม ค.ศ. 2014 และในประเทศออสเตรเลียวันที่ 4 ตุลาคม ค.ศ. 2014 ส่วนเวอร์ชันวียูได้วางจำหน่ายในทวีปอเมริกาเหนือ ณ วันที่ 21 พฤศจิกายน ค.ศ. 2014, ทวีปยุโรปวันที่ 28 พฤศจิกายน ค.ศ. 2014, ประเทศออสเตรเลียวันที่ 29 พฤศจิกายน ค.ศ. 2014 และในประเทศญี่ปุ่นวันที่ 6 ธันวาคม ค.ศ. 2014
เกื้องโถ่ว
เกื้องโถ่ว (Show Keung To ; เกิด 30 เมษายน ค.ศ. 1999) เป็นนักร้อง นักแสดง และสมาชิกวงบอยแบนด์ MIRROR ของฮ่องกง  เขามีชื่อเสียงโด่งดังหลังจากชนะการแข่งขันรายการเรียลลิตี้ "Good Night Show - King Maker" ของ ViuTV ในปี ค.ศ. 2018 เกื้องเปิดตัวเดี่ยวในเดือนมิถุนายน ค.ศ. 2019 ด้วยซิงเกิล "Seed No. 1"
ชีวิตช่วงแรก
เกื้องโถ่วเกิดที่ โรงพยาบาล Queen Mary Hospital ในฮ่องกงเมื่อวันที่ 30 เมษายน ค.ศ. 1999 ในครอบครัวชาวจีนเซี่ยงไฮ้ เป็นบุตรชายเพียงคนเดียวของครอบครัว เกื้องศึกษาในระดับชั้นอนุบาลที่ โรงเรียนอนุบาล Oi Kwan Road Baptist Church Lui Kwok Pat Fong Kindergarten ประถมศึกษาที่ Hennessy Road Government Primary School, Causeway Bay ศึกษาต่อมัธยมตอนต้น ม.1-ม.3 ที่ Tang Shiu Kin Victoria Government Secondary School และจบการศึกษาที่ วิทยาลัย Youth College ประกาศนียบัตรสาขาวิชาการกีฬา
ในปี ค.ศ. 2017 เกื้องโถ่วเข้าร่วมการแข่งขันร้องเพลงรายการเรียลลิตี้ “Super Boy” ในจีนแผ่นดินใหญ่ ได้รับชัยชนะในการทดลองระดับภูมิภาค หลังจากนั้นเกื้องได้เป็นหนึ่งในสี่ตัวแทนภูมิภาคกลุ่มฮ่องกง/มาเก๊า/ไต้หวันในการแข่งขันร้องเพลง เพื่อแข่งขันกับตัวแทนจากทั่วประเทศจีน และจบในเข้ารอบ 30 คน
2018 เข้าสู่วงการบันเทิง
รายการเรียลลิตี้ "Good Night Show - King Maker" - เกื้องโถ่วได้มีชื่อเสียงโด่งดังหลังจากชนะการแข่งขันรายการเรียลลิตี้ "Good Night Show - King Maker" ของ ViuTV ในปี ค.ศ. 2018 ซึ่งรายการเริ่มออกอากาศเมื่อวันที่ 15 กรกฎาคม ค.ศ. 2018 ถึง 14 ตุลาคม ค.ศ. 2018 ออกอากาศทั้งหมด 60 ตอน
ละครโทรทัศน์ "Retire to Queen” - ในปี ค.ศ. 2018 เกื้องโถ่วได้เป็นนักแสดงในละครโทรทัศน์เรื่องแรก “Retire to Queen” ของ ViuTV ฮ่องกง ซึ่งเริ่มออกอากาศเมื่อวันที่ 10 มิถุนายน ค.ศ. 2019 ถึง 5 กรกฎาคม ค.ศ. 2019 ทุกวันจันทร์-ศุกร์ เวลา 22:00 น.
สมาชิกวง MIRROR - ในวันที่ 3 พฤศจิกายน ค.ศ. 2018 หลังจากการแข่งขัน ViuTV ประกาศว่าวงบอยแบนด์ MIRROR ของฮ่องกงชื่อ MIRROR ที่ประกอบด้วยเกื้องโถ่วและสมาชิก 11 คน ที่เป็นผู้แข่งขันจากรายการเรียลลิตี้ "Good Night Show - King Maker" กับซิงเกิลแรกชื่อ "In a Second"
คอนเสิร์ต 2018 The First MIRROR Live Concert - เมื่อวันที่ 21 ธันวาคม ค.ศ. 2018 MIRROR ได้จัดคอนเสิร์ตครั้งแรก “2018 The First MIRROR Live Concert” ที่ Star Hall of Kowloonbay International Trade & Exhibition Centre จำหน่ายบัตรตั้งแต่วันที่ 15 พฤศจิกายน ค.ศ. 2018 และบัตรขายหมดอย่างรวดเร็ว
รางวัล - เกื้องโถ่วได้รับรางวัล Most Searched Photo for Hong Kong Male Artist เมื่อวันที่ 12 ธันวาคม ค.ศ. 2018 จากงาน Yahoo! Asia Buzz Awards 2018
2019 เปิดตัวเป็นศิลปินเดี่ยว
ซิงเกิล "Seed No. 1” - ในวันที่ 11 มิถุนายน ค.ศ. 2019 เกื้องโถ่วเปิดตัวเป็นศิลปินเดี่ยวกับซิงเกิลแรกชื่อ "Seed No. 1” และได้เข้าสู่สิบอันดับแรกในชาร์ตเพลงป็อปรายใหญ่ โดยได้สูงสุดถึงอันดับสาม
ซิงเกิล “BMG (Be My Girl)” - เมื่อวันที่ 5 กรกฎาคม ค.ศ. 2019 เกื้องโถ่ว ร่วมกับสมาชิก Anson Lo@MIRROR มีเพลงเปิดตัวคือซิงเกิล “BMG (Be My Girl)"
คอนเสิร์ตเดี่ยว - เกื้องโถ่วได้จัดคอนเสิร์ตเดี่ยว “The Club: Keung To Seed No. 1 Concert” ในวันที่ 11-12 และ 26 กรกฎาคม ค.ศ. 2019 ที่ Music Zone@E-Max KITEC ซึ่งบัตรขายหมดอย่างรวดเร็ว
เพลงรัก - ซิงเกิลที่ 2 "Atlantis" วางจำหน่ายในเดือนกันยายน ค.ศ. 2019 และซิงเกิลที่ 3 "A Little More A Day" ในเดือนธันวาคม ค.ศ. 2019 ทั้งคู่ติดบนชาร์ตเพลงป็อปของฮ่องกง
2020 รางวัลเพลงยอดนิยมแห่งปี
ซิงเกิล "The Love Without Words” - ในปี 2020 เนื่องจากการระบาดของ โรคโควิด-19 ขัดจังหวะแผนการของ เกื้องโถ่วไปเกาหลีใต้เพื่อถ่ายทำมิวสิควิดีโอสำหรับเพลงใหม่ที่ผลิตไปแล้ว เพื่อตอบสนองต่อการระบาดใหญ่ เกื้องโถ่วได้ออกซิงเกิล "The Love Without Words” เพื่อเป็นการตอบแทนเจ้าหน้าที่ทางการแพทย์ และให้กำลังใจชาวฮ่องกง เพลงนี้ได้รับรางวัลเพลงยอดนิยมแห่งปี และรางวัลนักร้องชายยอดนิยมแห่งปี จากงานรางวัล Ultimate Song Chart Awards 2020
2021 เริ่มมีชื่อเสียงในต่างประเทศ
งานเพลงเดี่ยว - เกื้องโถ่ว ปล่อยซิงเกิลที่ 7 "Master Class” เมื่อวันที่ 19 มีนาคม ค.ศ. 2021 ได้รับการตอบรับเป็นอย่างดี ที่ติดอันดับท็อป 4 ชาร์ตเพลง เพลงนี้แต่งเพื่อหักล้างกัน "เยาวชนเป็นบาปดั้งเดิม" ในยุคปัจจุบันของฮ่องกง และการวิพากษ์วิจารณ์ในโซเชียลมีเดียที่เกื้องโถ่วได้เผชิญ เกื้องเชื่อว่าแต่ละคนมีหนทางสู่ความสำเร็จของเขาเอง จากนั้นเมื่อวันที่ 6 สิงหาคม ค.ศ. 2021 ซิงเกิลที่ 8 “Dear My Friends,” ได้เผยแพร่ เป็นเพลงได้รับรางวัลเพลงยอดนิยมแห่งปี เนื้อหาของเพลงเล่าถึงการเดินทางก้าวผ่านความเศร้าโศกและความเสียใจของการสูญเสียเพื่อนสนิทที่เสียชีวิตในเดือน มีนาคม ค.ศ. 2021 เกื้องมอบความคิดถึงที่มีต่อกับเพื่อนคนนั้นและเป็นเหมือนข้อความที่ส่งถึงเขา ซิงเกิลนี้ทำให้เกื้องเป็นผู้ชนะเพียงคนเดียวที่ได้รับรางวัลทั้งเพลงยอดนิยมและนักร้องชายยอดนิยมเป็นเวลาถึง 2 ปีซ้อน（ปี ค.ศ. 2020 และ ค.ศ. 2021）จากงานรางวัล Ultimate Song Chart Awards
การทำงานร่วมกันของเพลง - ครึ่งปีหลังของปี ค.ศ. 2021 เกื้องโถ่วมาออกผลงานเพลงคู่กับนักร้องอื่นๆ เมื่อวันที่ 8 สิงหาคม ค.ศ. 2021 เพลง "Love Doesn't Make a Sound” ร่วมกับ Anson Lo@MIRROR ต่อด้วยเพลง "Agent Fat Keung 2.0” ร่วมกับ FatBoy@ERROR เมื่อวันที่ 27 สิงหาคม ค.ศ. 2021 หลังจากนั้นเมื่อวันที่ 16 ธันวาคม ค.ศ. 2021 เพลง "I know” ร่วมงานกับนักร้อง-นักแต่งเพลง AGA
งานคอนเสิร์ต - ในช่วงปี ค.ศ. 2021 เกื้องโถ่วได้จัด 4 คอนเสิร์ตร่วมกับนักร้องอื่นๆ รวมทั้ง 6‑11 พฤษภาคม ค.ศ. 2021《MIRROR “ONE & ALL Live” 2021》, 5 มิถุนายน ค.ศ. 2021《CHILL CLUB: A New Stage》, 27 กันยายน ค.ศ. 2021 “Music is Live 2021 Terence Lam x Keung To x Jer Lau@MIRROR x Tyson Yoshi”, 7-8 ธันวาคม ค.ศ. 2021 “MOOV LIVE - Music On The Road” กับสมาชิกวง MIRROR บัตรของทุกคอนเสิร์ตขายหมดอย่างรวดเร็ว
ผลงานการแสดง - เมื่อวันที่ 18 มกราคม ค.ศ. 2021 ละครโทรทัศน์ฮ่องกงเรื่อง “Ink at Tai Ping” ได้ออกอากาศ หลังจากนั้นเมื่อวันที่ 7 สิงหาคม ค.ศ. 2021 ละครโทรทัศน์ไต้หวันเรื่อง “Sometimes When We Touch” ได้ออกอากาศที่ไต้หวันและฮ่องกงในเดือนกันยายน ค.ศ. 2021 นอกจากนั้น เกื้องโถ่วได้ถ่ายทำภาพยนตร์เรื่องแรกของเขาเรื่อง “Mama’s Affair”
รางวัล - นอกจากได้รับรางวัลทั้งเพลงยอดนิยมและนักร้องยอดนิยม เกื้องโถ่วยังได้รับเลือกเป็น 2021 Asia’s Most Influential เป็นหนึ่งใน 300 คนในฮ่องกงโดยนิตยสาร Tatler และ International Breakout Stars of 2021 โดยนิตยสารออนไลน์ Variety
2022 ความก้าวหน้า
งานเพลงเดี่ยว - ซิงเกิลที่ 9 "Mirror in Mirror" ได้ปล่อยเมื่อวันที่ 2 มกราคม ค.ศ. 2022 เพลงนี้เล่าเรื่องความเจ็บปวดทางอารมณ์ในชีวิตของเกื้องโถ่วตั้งแต่วัยเด็กจนถึงเวลาในวงการบันเทิง ในที่สุดเขาก็เข้าใจว่าเขาเป็นคนที่ทำให้ตัวเองเจ็บปวด คำตอบของทุกคำถามคือตัวเราเอง ซิงเกิลที่ 10 "What The Work Says" ได้ปล่อยเมื่อวันที่ 30 เมษายน ค.ศ. 2022 เพื่อหวังสันติภาพของโลก นอกจากเป็นคนออกไอเดียเรื่องเพลงแล้ว ครั้งนี้เกื้องก็ได้เป็นผู้กำกับมิวสิกวิดีโอด้วยตัวเองร่วมกับ Maggie Leung ผู้กำกับเพื่อช่วยในการดำเนินการโปรเจกต์นี้
ละครโทรทัศน์ - เกื้องโถ่วได้เป็นนักแสดงนำในละครโทรทัศน์เรื่อง “We Got Game” ของ ViuTV ฮ่องกง ที่อยู่ระหว่างการถ่ายทำ และได้เปิดกล้องในเดือนกุมภาพันธ์ ค.ศ. 2022 เนื่องจากการระบาดของ โรคโควิด-19 กับสายพันธุ์ใหม่ จึงต้องหยุดถ่ายทำในเดือนมีนาคม ค.ศ. 2022 และเริ่มถ่ายทำต่อช่วงปลายเดือนมีนาคม ซึ่งเริ่มออกอากาศเมื่อวันที่ 24 ตุลาคม ค.ศ. 2022
ภาพยนตร์ - ภาพยนตร์เรื่องแรกของเกื้องโถ่วเรื่อง “Mama’s Affair” ได้เข้าฉายรอบเวิลด์พรีเมียร์ ในเทศกาล 17th Osaka Asian Film Festival 2022 เมื่อวันที่ 12 มีนาคม ค.ศ. 2022 และเมื่อวันที่ 12 เมษายน ค.ศ. 2022 ภาพยนตร์ “Mama’s Affair” ได้รับรางวัล Audience Choice Award จากเทศกาล Asian Pop-Up Cinema Season 14 ต่อจากนั้นในวันที่ 26 มิถุนายน ค.ศ. 2022 ได้เข้าฉายในเทศกาลภาพยนตร์ไทเปประจำปี 2022 และ New York Asian Film Festival 2022 - Hong Kong Panorama ในเดือนกรกฎาคม ค.ศ. 2022 นอกจากนี้ภาพยนตร์เรื่องที่สองของเกื้องโถ่วเรื่อง “The Heavenly City” ได้ถ่ายทำเสร็จแล้วที่อเมริกาในเดือนมิถุนายน ค.ศ. 2022
คอนเสิร์ต - เกื้องโถ่วได้เป็นแขกรับเชิญในคอนเสิร์ตของ Hins Cheung "The Next 20 Hins Live In Hong Kong" ในวันที่ 21 พฤษภาคม ค.ศ. 2022 ซึ่งเป็นครั้งแรกของเกื้องได้โอกาสทำการแสดงเพลงของตัวเองในฐานะศิลปินเดี่ยวบนเวที Hong Kong Coliseum หลังจากนั้นวง MIRROR ทำการจัดงานคอนเสิร์ตเป็นเวลา 12 วันจัดขึ้นภายในฮ่องกง โคลิเซียม ระหว่างวันที่ 25-31 กรกฎาคมและ 2-6 สิงหาคม ค.ศ. 2022 เมื่อวันที่ 28 กรกฎาคม เกิดอุบัติเหตุโดยจอ LED ขนาดใหญ่ที่อยู่เหนือเวที เกิดหล่นลงมาทับแดนเซอร์ได้รับบาดเจ็บ 2 คน ซึ่งทางการฮ่องกงได้สั่งให้ระงับคอนเสิร์ตที่เหลือ (29-31 กรกฎาคม, 2-6 สิงหาคม)
อุบัติเหตุ - เมื่อวันที่ 11 พฤศจิกายน ค.ศ. 2022 เกื้องโถ่วได้รับบาดเจ็บที่ข้อเข่าในช่วงอีเว้นท์ “903 AllStar Basketball Game” ตอนเล่นบาสเก็ตบอลและได้รับการผ่าตัดรักษาอาการบาดเจ็บแล้ว หลังจากนั้นเข้าจะเดินด้วยไม้ค้ำทั้งสองข้างเป็นเวลาสองเดือน เข้าต้องระงับการปรากฏตัวต่อสาธารณะอีกครั้ง
การสนับสนุนผลิตภัณฑ์
เกื้องโถ่วได้สร้างชื่อเสียงให้กับตัวเองในฐานะนักร้องที่มีเสน่ห์บนเวที นักแสดงที่มีความสามารถและเป็นเป้าหมายของผู้โฆษณาต้องการเพื่อการรับรองผู้มีชื่อเสียง เมื่อวันที่ 23 มีนาคม ค.ศ. 2022 จากรายงานเรื่องการตลาดในปี ค.ศ. 2021 โดย admanGo เกื้องโถ่วได้เป็นพรีเซ็นเตอร์สินค้าที่มียอดขายสูงสุดในฮ่องกง และวง MIRROR มีกระแสรายได้ที่แข็งแกร่ง โดยนำการโฆษณา 615 ล้านดอลลาร์ฮ่องกงของ ViuTV ในปี ค.ศ. 2021
การสนับสนุนศิลปิน/Fan Economy
นอกจากผู้โฆษณาผลิตภัณฑ์ แฟนคลับก็เป็นการสร้างรายได้และทำกำไรำให้กับอุตสาหกรรมโฆษณา แฟนคลับของเกื้องโถ่วเก็บเงินทำป้ายอวยพรและทำการแสดงความรักต่อไอดอลผ่านป้ายโฆษณาต่างๆ เช่นป้าย MEGA LED ของห้าง SOGO ที่ Causeway Bay เนื่องจากตั้งอยู่สี่แยกใจกลางเมือง ยังเพื่อให้เกื้องพบเห็นที่ผ่านไปมา ด้วยว่าเขาอาศัยอยู่ที่ Causeway Bay ทำให้ Causeway Bay มีฉายาที่แฟนๆ เรียกกันเล่นๆ ว่า Keung To Bay
ตั้งแต่ปี ค.ศ. 2021 แฟนคลับของเกื้องทำป้ายโฆษณาอวยพรวันเกิดของเขาบนรถราง เมื่อวันเสาร์ที่ 30 เมษายน ค.ศ. 2022 แฟนคลับให้ผู้โดยสารทุกคนเดินทางรถรางฟรีตลอดสาย เพราะว่าเกื้องเผยถึงอยากให้เงินที่ลงป้ายโฆษณาเอาไปช่วยเหลือสังคม
เศรษฐกิจรูปแบบของ Fan Economy ทำลายโครงสร้างอำนาจแบบเดิมๆ ให้ผู้บริโภคคือแฟนๆ ของศิลปินมีอำนาจมากขึ้น แฟนๆ ของเกื้องเขียนจดหมายถึงแบรนด์ดังเพื่อทำกานนำเสนอให้เชิญเกื้องร่วมงานเป็นพรีเซ็นเตอร์สินค้า
ข่าวในพระราชสำนัก
ตามประกาศคณะการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์ พ.ศ. 2556 วางกรอบของข่าวในพระราชสำนักเอาไว้ว่าต้องจัดให้ออกอากาศข่าวในพระราชสำนักทุกวัน ระหว่างเวลา 19.00-20.30 น. ในกรณีที่มีเหตุจำเป็นให้ออกอากาศระหว่างเวลา 18.00-22.00 ได้ ทั้งนี้ตามที่กรมราชเลขานุการในพระองค์ สำนักพระราชวังกำหนด หรือตามหลักเกณฑ์อื่น
ลำดับการนำเสนอข่าว
ข่าวในพระราชสำนักจะเสนอตามลำดับฐานันดรศักดิ์ในแต่ละพระองค์ ซึ่งกรมราชเลขานุการในพระองค์ สำนักพระราชวังได้จัดไว้ ดังนี้
พระราชพิธีบรมราชาภิเษก พุทธศักราช 2562
ในพระราชพิธีบรมราชาภิเษก พุทธศักราช 2562 โทรทัศน์รวมการเฉพาะกิจแห่งประเทศไทย ได้จัดทำข่าวในพระราชสำนักเป็นกรณีพิเศษ โดยหมอบหมายให้สถานีโทรทัศน์ทุกช่องดึงสัญญาณจากสถานีวิทยุโทรทัศน์แห่งประเทศไทย โดยออกอากาศในช่วงพระราชพิธีบรมราชาภิเษก ระหว่างวันที่ 2 - 6 พฤษภาคม พ.ศ. 2562 และวันที่ 12 ธันวาคม พ.ศ. 2562 ในการเสด็จพระราชดำเนินเลียบพระนครโดยกระบวนพยุหยาตราทางชลมารค
การออกอากาศก่อนและหลังเวลา 20.00 น.
ในกรณีถ่ายทอดสดรายการสำคัญ ทางสถานีจะขอเลื่อนเวลาออกอากาศข่าวในพระราชสำนัก ให้เร็วขึ้นหรือช้าลงได้เป็นรายครั้ง เช่น ในวันที่ 8 สิงหาคม พ.ศ. 2551 สถานีวิทยุโทรทัศน์ไทยทีวีสีช่อง 3 ได้ดำเนินการถ่ายทอดสด พิธีเปิดโอลิมปิกฤดูร้อน 2008 ตั้งแต่เวลา 19.00 น. และตามกำหนดการของทางฝ่ายจัดการแข่งขันจะใช้เวลาประมาณ 3 ชั่วโมง ทางสถานีฯ จึงเลื่อนการออกอากาศข่าวในพระราชสำนักเป็นเวลา 18.30 น. เป็นต้น
ต่อมาเมื่อ กสทช.ออกใบอนุญาตใช้คลื่นความถี่ เพื่อแพร่ภาพโทรทัศน์ในระบบดิจิทัล ตั้งแต่วันที่ 25 เมษายน พ.ศ. 2557 แล้วนั้น ยังคงมีเพียงบางช่องโทรทัศน์ รวมถึงช่องโทรทัศน์ดาวเทียมที่มีเนื้อหาเกี่ยวกับข่าวและการเมือง ซึ่งมีความพร้อมในการบันทึก รายการข่าวในพระราชสำนัก จากสถานีโทรทัศน์ภาคพื้นดิน ในระบบแอนะล็อกเดิม ซึ่งนำเสนอในเวลา 20:00 น.ของทุกวัน มาออกอากาศซ้ำทางช่องของตน โดยส่วนมากจะกำหนดไว้ที่เวลา 20:00 น.-21:00 น. ของทุกวัน ส่วนบางช่องจะออกอากาศข่าวในพระราชสำนักพร้อมกันกับสถานีโทรทัศน์ระบบแอนะล็อกเดิมในเวลา 21:00 น.
สถานีวิทยุที่นำเสนอข่าวในพระราชสำนัก
นอกจากนี้ ยังมีการเสนอข่าวในพระราชสำนัก ทางสถานีวิทยุกระจายเสียงอีก 4 เครือข่ายด้วย ดังนี้
มาทิลดาแห่งสกอตแลนด์
สมเด็จพระราชินีมาทิลดาแห่งอังกฤษ แท้จริงแล้วพระนามของพระองค์คือ เอดีธาแห่งสกอตแลนด์ เป็นพระราชินีใน พระเจ้าเฮนรีที่ 1 แห่งอังกฤษ เป็นพระราชินีองค์แรกของ พระเจ้าเฮนรีที่ 1 แห่งอังกฤษ
พระชนม์ชียในวัยเด็ก
มาทิลดาเสด็จพระราชสมภพราวปี ค.ศ. 1080 ในดันเฟิร์มลิน พระธิดาของกษัตริย์สกอตแลนด์ มัลคอล์มที่ 3 กับเจ้าหญิงแองโกลแซ็กซัน นักบุญมาร์กาเร็ต ทรงได้รับการทำพิธีล้างบาปและตั้งชื่อให้ว่าอีดิธ โดยมีเจ้าชายแองโกลนอร์มัน โรเบิร์ตเคอร์ธูส ยืนเป็นพ่อทูนหัวในพิธี พระราชินีอังกฤษ มาทิลดาแห่งฟลานเดอส์ ก็อยู่ที่อ่างน้ำมนตร์ทำพิธีศีลล้างบาปและทำหน้าที่เป็นแม่ทูนหัวของพระองค์ อีดิธดึงเครื่องประดับศีรษะของพระราชินีมาทิลดา ซึ่งถูกมองว่าเป็นลางบอกเหตุว่าทารกน้อยวันหนึ่งจะกลายเป็นพระราชินี
ชีวิตของนักบุญมาร์กาเร็ต พระราชินีแห่งสกอตแลนด์ ที่ถูกเขียนขึ้นมาในเวลาต่อมา อาจจะโดยเทอร์กอต เดอแรม กล่าวถึงวัยเด็กของพระองค์และความสัมพันธ์กับพระมารดา ในนั้น มาร์กาเร็ตถูกบรรยายไว้ว่าเข้มงวดแต่ก็เป็นแม่ที่รักลูก พระองค์ไม่เคยใช้การลงโทษในการเลี้ยงลูกด้วยคุณงามความดี ซึ่งผู้เขียนเชื่อว่าเป็นเหตุผลที่ทำให้มาทิลดาประพฤติตัวดี และมาร์กาเร็ตยังเคร่งในศาสนามาก
เมื่อพระชนมายุได้ราว 6 พรรษา อีดิธกับพี่น้องหญิงของพระองค์ แมรี ถูกส่งตัวไปรอมซีย์แอบบีย์ ใกล้กับเซาแธมตันในอังกฤษใต้ ที่ซึ่งพระมาตุจฉาของทั้งคู่ คริสตินา เป็นพระอธิการิณีอยู่ ช่วงที่อยู่ที่แรมซีย์ กับช่วงหนึ่งก่อนปี ค.ศ. 1093 ที่อยู่ที่วิลตันแอบบีย์ ซึ่งทั้งสองแห่งเลื่องชื่อด้านการศึกษา เจ้าหญิงชาวสกอตถูกหมายตาอย่างมากให้ไปเป็นเจ้าสาว ทรงปฏิเสธข้อเสนอจากวิลเลียม เดอ วอเรนน์ เอิร์ลที่ 2 แห่งเซอร์รีย์ กับอาลันรูฟัส ลอร์ดแห่งริมอนด์ เอริม็องแห่งทูร์เนอ้างว่าวิลเลียมรูฟัสสนใจที่จะแต่งงานกับพระองค์ การศึกษาของพระองค์สูงกว่ามาตรฐานของผู้หญิงทั่วไป ซึ่งไม่ใช่เรื่องน่าแปลกใจเพราะพระมารดาของพระองค์รักการอ่านมาก อีดิธเรียนภาษาอังกฤษ, ภาษาฝรั่งเศส และภาษาละตินบางส่วน และรอบรู้พอที่จะอ่านนักบุญออกัสตินกับคัมภีร์ไบเบิล
ทรงออกจากอารามในปี ค.ศ. 1093 ในตอนที่อันเซล์ม อาร์ชบิชอปแห่แคนเทอร์บรี เขียนจดหมายถึงบิชอปแห่งซัลสบรี สั่งให้พระธิดาของกษัตริย์แห่งสกอตแลนด์กลับไปอารมณ์ที่ทรงจากมา พระองค์ไม่ได้กลับไปที่วิลตันอีก
การอภิเษกสมรส
หลังการสิ้นพระชนม์ของวิลเลียมที่ 2 ในนิวฟอเรสต์ในเดือนสิงหาคม ค.ศ. 1100 พระอนุชาของพระองค์ เฮนรี รีบคว้าเอาพระราชสมบัติและราชบัลลังก์มา ภารกิจต่อไปของพระองค์คือการแต่งงานและคนที่เฮนรีเลือกคือมาทิลดา เพราะมาทิลดาใช้เวลาในชีวิตส่วนใหญ่ในคอนเวนต์ จึงมีการโต้เถียงกันอย่างรุนแรงว่าพระองค์เป็นแม่ชีซึ่งตามวินัยศาสนาแล้วไม่สามารถแต่งงานได้หรือไม่ เฮนรีหาทางให้การแต่งงานได้รับอนุญาตจากอาร์ชบิชอปอันเซล์มที่เพิ่งกลับมาอังกฤษในเดือนพฤศจิกายน ค.ศ. 1100 หลังถูกขับไล่ออกจากประเทศเป็นเวลานาน ด้วยการแสดงตัวว่าไม่ต้องการตัดสินชี้ขาดในเรื่องของพระองค์ด้วยตัวเอง อัลเซล์มเรียกประชุมสภาบิชอปเพื่อตัดสินความชอบด้วยกฎหมายในทางศานาของการแต่งงาน มาทิลดาให้การว่าพระองค์ไม่เคยรับคำปฏิญาณศักดิ์สิทธิ์ ทรงยืนกรานว่าพ่อแม่ของพระองค์ส่งพระองค์กับพระขนิษฐามาอังกฤษเพื่อศึกษาเล่าเรียน และพระมาตุจฉาของพระองค์ คริสตินา ได้คลุมผมให้พระองค์เพื่อปกป้องพระองค์ "จากความใคร่ของชาวนอร์มัน" มาทิลดาอ้างว่าพระองค์ดึงผ้าคลุมผมออกและย่ำเท้าลงบนมัน และพระมาตุจฉาทุบตีและด่าทอที่พระองค์ทำเช่นนั้น สภาให้ข้อสรุปว่ามาทิลดาไม่ใช่แม่ชี ไม่เคยเป็น และพ่อแม่ของพระองค์ไม่ได้ตั้งใจที่จะให้พระองค์เป็น การแต่งงานได้รับการอนุญาต
มาทิลดากับเฮนรีดูเหมือนจะรู้จักกันมาก่อนการแต่งงาน เป็นไปได้ว่ามาทิลดาใช้เวลาช่วยหนึ่งที่ราชสำนักของวิลเลียมรูฟัสและนั่นทำให้ทั้งคู่ได้เจอกันที่นั่น ยังเป็นไปได้ด้วยว่าเฮนรีถูกแนะนำให้รู้จักกับเจ้าสาวของพระองค์โดยอาจารย์ของพระองค์ บิชอปออสมุนด์ ไม่ว่าจะกรณีไหนก็ชัดเจนว่าทั้งสองรู้จักกันอย่างน้อยก็ก่อนเข้าพิธีแต่งงาน ทั้งนักพงศาวดาร วิลเลียมแห่งมัล์มสบรี ยังสันนิษฐานด้วยว่ากษัตริย์คนใหม่รักเจ้าสาวของพระองค์
พระมารดาของมาทิลดาเป็นพี่น้องหญิงของเอ็ดการ์ ดิ แอเธลิง ที่ประกาศตนแต่ไม่ได้รับการสวมมงกุฎเป็นกษัตริย์แห่งอังกฤษต่อจากแฮโรลด์ และผ่านทางพระมารดา มาทิลดาสืบเชื้อสายมาจากเอ็ดมุนด์ผู้ทนทาน จึงทำให้มาจากราชตระกูลเวสเซ็กซ์ที่ในคริสตศตวรรษที่ 10 เป็นราชตระกูลของอังกฤษที่เป็นหนึ่งเดียว เรื่องนี้สำคัญอย่างมากเพราะแม้เฮนรีจะเสด็จพระราชสมภพในอังกฤษ แต่พระองค์ต้องการเจ้าสาวที่มีสายสัมพันธ์กับเวสเซ็กซ์โบราณเพื่อเพิ่มความนิยมในชาวอังกฤษและเพื่อเชื่อมชาวนอร์มันเข้ากับชาวแองโกลแซ็กซัน ในรุ่นลูก ๆ ของทั้งคู่ ทั้งสองฝั่งจะรวมกันเป็นหนึ่ง ทำให้ระบอบการปกครองเป็นหนึ่งเดียวกันมากขึ้น ผลประโยชน์อีกอย่างหนึ่งคืออังกฤษกับสกอตแลนด์จะใกล้ชิดกันมากขึ้นในทางการเมือง พี่น้องชายสามคนของมาทิลดาจะเป็นกษัตริย์แห่งสกอตแลนด์ในการสืบสันตติวงศ์และจะเป็นมิตรกับอังกฤษอย่างผิดปกติวิสัยในช่วงยุคของสันติภาพที่ยากจะสั่นคลอนระหว่างสองชาติ อเล็กซานเดอร์ที่ 1 แต่งงานกับซีบิลลา หนึ่งในลูกสาวนอกสมรสของเฮนรีที่ 1 ส่วนดาวิดที่ 1 อาศัยอยู่ที่ราชสำนักของเฮนรีอยู่ช่วงหนึ่งก่อนขึ้นครองบัลลังก์
มาทิลดามีสินสมรสก้อนเล็กแต่มันมาพร้อมกับสิทธิ์ในการเป็นเจ้าของที่ดิน ทรัพย์สินที่ดินที่เป็นสินสมรสของพระองค์ส่วนใหญ่ได้มาจากดินแดนที่อีดิธแห่งเวสเซ็กซ์เคยถือครอง ทั้งเฮนรียังมอบที่ดินมากมายให้พระมเหสีรวมถึงที่ดินอันมั่งคั่งในลอนดอน นอกเหนือจากความมีน้ำใจ นี่ยังเป็นการเคลื่อนไหวทางการเมืองเพื่อเอาชนะใจชาวลอนดอนหัวแข็งที่เป็นผู้สนับสนุนของกษัตริย์เวสเซ็กซ์
ราชินี
ทรงให้กำเนิดพระธิดา มาทิลดา สมภพในเดือนกุมภาพันธ์ ค.ศ. 1102 กับพระโอรส วิลเลียม ที่เรียกกันว่า "อาเดลิน" ในเดือนพฤศจิกายน ค.ศ. 1103 ในฐานะพระราชินี เริ่มแรกทรงอาศัยอยู่ที่เวสต์มินสเตอร์ แต่ร่วมเดินทางกับพระสวามีไปทั่วอังกฤษ และในปี ค.ศ. 1106 – 1107 เป็นไปได้ว่าทรงไปเยือนนอร์ม็องดีพร้อมกับพระองค์ มาทิลดาเป็นประมุขที่วางตัวไว้ของคูเรียของเฮนรี และทำหน้าที่เป็นผู้สำเร็จราชการแผ่นดินในช่วงที่พระองค์ไม่อยู่
ในช่วงของการถกเถียงกันของชาวอังกฤษเรื่องการยกขึ้นสู่ตำแหน่ง (ปี1103 – 07) ทรงทำหน้าที่เป็นคนกลางระหว่างพระสวามีกับอาร์ชบิชอปอัลเซล์ม ทรงเขียนจดหมายหลายฉบับในช่วงที่อันเซล์มไม่อยู่ ตอนแรกทรงขอคำแนะนำจากเขาและขอให้เขากลับมา แต่ต่อมาทรงช่วยไกล่เกลี่ยมากขึ้น
บั้นปลาย
หลังสมเด็จพระราชินีมาทิลดาสวรรคตในวันที่ 1 พฤษภาคม ค.ศ. 1118 ที่พระราชวังเวสต์มินสเตอร์ ทรงถูกฝังที่เวสต์มินสเตอร์แอบบีย์ การสิ้นพระชนม์ของพระโอรส วิลเลียม อาเดลิน ในหายนะสุดเศร้าของเรือขาว (พฤศจิกายน ค.ศ. 1120) และเฮนรีล้มเหลวในการผลิตพระโอรสในสมรสจากการแต่งงานครั้งที่สองที่นำไปสู่วิกฤตการสืบราชบัลลังก์ดิ อานาร์คี (ภาวะอนาธิปไตย)
มรดก
หลังการสวรรคต พระองค์ถูกจดจำโดยไพร่ฟ้าประชาชนว่าเป็น "มาทิลดา พระราชินีผู้ดีงาม" และ "มาทิลดา ความทรงจำที่พระเจ้าทรงประทานให้" และทรงมีความเป็นนักบุญ แม้จะไม่ได้รับการยกย่องเป็นนักบุญ พระมหากษัตริย์ยุคหลังการพิชิตอังกฤษของชาวนอร์มันจนถึงปัจจุบันมีสายเลือดของพระมหากษัตริย์ตระกูลเวสเซ็กซ์ชาวแองโกลแซ็กซันผ่านทางมาทิลดาแห่งสกอตแลนด์เนื่องจากทรงเป็นพระปนัดดาหญิง (เหลนสาว) ของพระเจ้าเอ็ดมุนด์ผู้ทนทาน
อ้างอิง
1080 1118
หลุมศพปลาวาฬ
"หลุมศพปลาวาฬ" เป็นซิงเกิลของวงดนตรีพาราด็อกซ์ ประพันธ์เนื้อร้อง-ทำนองโดย อิทธิพงศ์ กฤดากร ณ อยุธยา และเรียบเรียงโดย พาราด็อกซ์ ออกจำหน่ายในวันที่ 31 ตุลาคม พ.ศ. 2556
ส่วนมิวสิกวิดีโอเพลง "หลุมศพปลาวาฬ" กำกับโดย Chocolate Studio & อิทธิพงศ์ กฤดากร ณ อยุธยา เผยแพร่ครั้งแรกในวันที่ 31 ตุลาคม พ.ศ. 2556 เวลา 20.00 น ในยูทูบ
ประวัติ
หลุมศพปลาวาฬ เป็นเพลงที่แต่งขึ้นมาโดยนำคำหลายคำที่ไม่เกี่ยวข้องกันมาปะปนกัน และให้ผู้ฟังคิดภาพตามจินตนาการ เปรียบเทียบเป็นนามธรรม จึงเป็นเพลงนี้ขึ้นมา ในส่วนมิวสิกวิดีโอ เป็นรูปแบบภาพกราฟิกโดยมีสัตว์ทั้ง 4 คือ กระต่าย แมว หนู หมาป่า ซึ่งแทนตัวสมาชิกในวง
สัญญาณชีพ
สัญญาณชีพ หรือ ชีวสัญญาณ เป็นกลุ่มของอาการแสดงสำคัญ 4-6 อย่าง ที่บ่งบอกถึงสถานะของกระบวนการสำคัญที่ทำให้ร่างกายมีชีวิตอยู่ได้ ค่าเหล่านี้ใช้เพื่อช่วยในการประเมินสุขภาพกายโดยทั่วไปของบุคคล ช่วยในการวินิจฉัยโรค และช่วยบ่งบอกการฟื้นตัวจากโรค ค่าปกติของสัญญาณชีพของแต่ละบุคคลจะแตกต่างกันไปตามอายุ น้ำหนัก เพศ และสุขภาพโดยรวม
สัญญาณชีพหลักมี 4 อย่าง ได้แก่ อุณหภูมิกาย ความดันเลือด อัตราการเต้นของหัวใจ และอัตราการหายใจ นิยมใช้ตัวย่อว่า BT, BP, HR, และ RR ตามลำดับ ในบางสถานการณ์อาจมีค่าอื่นๆ ที่นำมาประเมินร่วมกับสัญญาณชีพ แล้วเรียกว่าเป็น "สัญญาณชีพที่ 5" หรือ "สัญญาณชีพที่ 6" ได้ ค่าอื่นๆ เหล่านี้ เช่น ระดับความเจ็บปวด ระดับน้ำตาลในเลือด ความอิ่มตัวออกซิเจน เป็นต้น
มีการเสนอระบบคะแนนเตือนแรกเริ่ม (early warning score) ระบบต่างๆ ที่คำนวณจากค่าสัญญาณชีพแต่ละค่า แล้วนำมารวมกันเป็นคะแนนรวมเพื่อให้บุคลากรทางการแพทย์สามารถตรวจพบผู้ป่วยที่มีอาการทรุดลงหรือกำลังจะทรุดลงได้ตั้งแต่เนิ่นๆ ก่อนที่จะมีอาการทรุดหนัก เช่น หัวใจหยุดเต้น หรือต้องย้ายเข้าห้องไอซียู เป็นต้น ซึ่งหากระบบคะแนนเหล่านี้หากใช้อย่างเหมาะสมจะทำให้สามารถตามทีมตอบสนองรวดเร็วมาประเมินและให้การรักษาผู้ป่วยก่อนที่จะเกิดภาวะแทรกซ้อนได้
โจเซฟ แคมป์เบลล์
โจเซฟ จอห์น แคมป์เบลล์ (Joseph John Campbell, 26 มีนาคม ค.ศ. 1904 – 30 ตุลาคม ค.ศ. 1987) เป็นนักเขียนชาวอเมริกัน เขาเป็นศาสตราจารย์ด้านวรรณคดีที่วิทยาลัยซาราห์ ลอว์เรนซ์ ผู้ศึกษาปรัมปราวิทยาเปรียบเทียบและศาสนาเปรียบเทียบ มีชื่อเสียงจากหนังสือ วีรบุรุษพันหน้า (The Hero with a Thousand Faces) ในค.ศ. 1949 ซึ่งอภิปรายทฤษฎีการเดินทางของวีรบุรุษที่พบร่วมกันในเรื่องปรัมปราต่าง ๆ นับตั้งแต่ตีพิมพ์ วีรบุรุษพันหน้า ทฤษฎีของแคมป์เบลล์ถูกนำไปประยุกต์โดยศิลปินและนักเขียนจำนวนมาก แคมป์เบลล์เป็นที่รู้จักในฮอลลีวูดหลังจอร์จ ลูคัสกล่าวว่าตนได้รับแรงบันดาลใจในการสร้าง สตาร์ วอร์ส จากงานของเขา
ประวัติ
ค.ศ. 1924 แคมป์เบลล์มีโอกาสแลกเปลี่ยนความรู้กับจิฑฑุ กฤษณมูรติ ปราชญ์แห่งสมาคมเทวญาณขณะเดินทางกลับจากยุโรป ซึ่งการพบปะนี้กระตุ้นความสนใจในด้านปรัชญาอินเดียของแคมป์เบลล์ ในค.ศ. 1927 เขาได้รับทุนจากมหาวิทยาลัยโคลัมเบียในการเรียนต่อที่ยุโรปซึ่งแคมป์เบลล์เรียนภาษาฝรั่งเศสเก่า ภาษาถิ่นพรอว็องส์และภาษาสันสกฤตที่มหาวิทยาลัยปารีสและมหาวิทยาลัยลูทวิช-มัคซีมีลีอานแห่งมิวนิก เขาสนใจเรียนต่อระดับปริญญาเอกด้านภาษาสันสกฤตและศิลปะสมัยใหม่ที่มหาวิทยาลัยโคลัมเบียหลังกลับจากยุโรป แต่ภายหลังถอนตัวหลังคณะไม่อนุมัติ
ช่วงภาวะเศรษฐกิจตกต่ำครั้งใหญ่ แคมป์เบลล์ศึกษาค้นคว้าอิสระที่เมืองวูดสต็อก และต่อมาเป็นเพื่อนสนิทของจอห์น สไตน์เบ็ก นักเขียนผู้ต่อมาได้รับรางวัลโนเบลสาขาวรรณกรรมเมื่อเดินทางไปที่รัฐแคลิฟอร์เนีย ค.ศ. 1934 แคมป์เบลล์ตอบรับตำแหน่งศาสตราจารย์ด้านวรรณคดีที่วิทยาลัยซาราห์ ลอว์เรนซ์ในเมืองยองเกอส์ รัฐนิวยอร์ก ค.ศ. 1949 แคมป์เบลล์ซึ่งได้รับอิทธิพลในการศึกษาแก่นเรื่องปรัมปราจากการสอนวิชาปรัมปราวิทยาเบื้องต้นได้ตีพิมพ์ วีรบุรุษพันหน้า ที่บรรยายถึงความคล้ายคลึงของเรื่องราววีรบุรุษต่าง ๆ เช่น พระกฤษณะ พระโคตมพุทธเจ้า อะพอลโลเนียสแห่งทีอานาและพระเยซู รวมถึงแนะนำแนวคิดการเดินทางของวีรบุรุษและทำให้ปรัมปราวิทยาเปรียบเทียบแพร่หลาย เขาดำรงตำแหน่งศาสตราจารย์จนกระทั่งเกษียณในค.ศ. 1972
เครื่องอิสริยาภรณ์อาร์เจนตินา
เครื่องอิสริยาภรณ์อาร์เจนตินา ประธานาธิบดีอาร์เจนตินา ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.
โจเซฟ แคมป์เบลล์
ประวัติ
ด้านชีวิตส่วนตัว แคมป์เบลล์แต่งงานกับจีน เอิร์ดแมน นักเต้นรำชาวอเมริกันในค.ศ. 1938 เขาเสียชีวิตด้วยภาวะแทรกซ้อนจากมะเร็งหลอดอาหารที่บ้านในเมืองโฮโนลูลูในค.ศ. 1987
วงศ์ปลาฉลามสุนัข
วงศ์ปลาฉลามสุนัข (houndshark) เป็นวงศ์ของปลากระดูกอ่อนจำพวกปลาฉลามวงศ์หนึ่ง ใช้ชื่อวงศ์ว่า Triakidae อยู่ในอันดับปลาฉลามครีบดำ (Carcharhiniformes)
มีรูปร่างโดยรวมคือ มีความโดดเด่นที่มีครีบหลังขนาดใหญ่ 2 ครีบ มีขนาดเล็กถึงปานกลาง โดยมีความยาว 37–220 เซนติเมตร (1.21–7.22 ฟุต) พบได้ทั่วโลกในน่านน้ำที่อบอุ่น กินปลาและสัตว์ไม่มีกระดูกสันหลังบนพื้นทะเลเป็นอาหาร
Bertolanius
Bertolanius เป็นสกุลของหมีน้ำที่อยู่ในวงศ์ Eohypsibiidae.
สปีชีส์ในสกุลนี้พบในยุโรปและอเมริกาเหนือ
Anisonychidae
Anisonychidae เป็นวงศ์ของหมีน้ำที่อยู่ในอันดับ Arthrotardigrada.
สปีชีส์ในสกุลนี้ ได้แก่:
สถานที่ท่องเที่ยวระดับ AAAAA ในประเทศจีน
สถานที่ท่องเที่ยวระดับ AAAAA ในประเทศจีน หรือ สถานที่ท่องเที่ยวระดับ 5A (AAAAA Tourist Attractions of China) เป็นการจัดจำแนกและการประเมินระดับคุณภาพของสถานที่ท่องเที่ยวในประเทศจีน ตามมาตรฐานแห่งชาติ ประเมินโดย "คณะกรรมการจัดระดับคุณภาพสถานที่ท่องเที่ยวแห่งชาติ" และออกโดยกระทรวงวัฒนธรรมและการท่องเที่ยวแห่งสาธารณรัฐประชาชนจีน มอบให้กับสถานที่ท่องเที่ยวที่สำคัญและได้รับการดูแลอย่างดีที่สุด
ระดับ AAAAA (5A; 5 เอ) เป็นระดับสูงสุดในการจัดอันดับ ณ ปี 2563 มีสถานที่ท่องเที่ยว 279 แห่งที่ถูกจัดระดับนี้
ประวัติ
ที่มาของระบบการจัดระดับสถานที่ท่องเที่ยวเป็นไปตามเกณฑ์ที่กำหนดครั้งแรกในปี 2542 โดยองค์การบริหารการท่องเที่ยวแห่งชาติจีน (กระทรวงวัฒนธรรมและการท่องเที่ยวในปัจจุบัน) และแก้ไขในปี 2547 เกณฑ์นี้รวมถึงปัจจัยด้านคุณภาพและการจัดการ ตามเงื่อนไข 12 ประการ ได้แก่ ความสะดวกในการคมนาคมขนส่ง, การจัดการการเที่ยวชมสถานที่, ความปลอดภัยของสถานที่, ความสะอาด, สุขภาพและสุขอนามัยในการท่องเที่ยว, บริการไปรษณีย์และโทรคมนาคม, การซื้อของเพื่อการท่องเที่ยว, การจัดการและการปกป้องทรัพยากรและสิ่งแวดล้อม, ความน่าดึงดูดใจของทรัพยากรการท่องเที่ยว, ความน่าดึงดูดจากการตลาด, จำนวนนักท่องเที่ยวประจำปี และอัตราความพึงพอใจจากการสุ่มตัวอย่างนักท่องเที่ยว โดยคำนึงถึงเอกลักษณ์และการรับรู้ของการเสนอสถานที่ท่องเที่ยว สถานที่ท่องเที่ยวได้รับการจัดลำดับตามเกณฑ์ในระดับเริ่มต้นจาก A ถึง AAAA ในระยะแรก และเพิ่มระดับ AAAAA หรือ 5A ในภายหลังเพื่อเป็นระดับสูงสุด
กลุ่มสถานที่ท่องเที่ยว 66 แห่งได้รับการรับรองว่าเป็นสถานที่ท่องเที่ยวที่ได้รับการจัดอันดับ AAAAA ชุดแรกในปี 2550 ในการจัดระดับสถานที่ท่องเที่ยวชุดแรก มีสถานที่ทางประวัติศาสตร์ที่โดดเด่นที่สุดหลายแห่งในประเทศจีนรวมอยู่เช่น พระราชวังต้องห้าม และ พระราชวังฤดูร้อน ซึ่งล่าสุดการจัดระดับในเดือนกุมภาพันธ์ 2560 เพิ่มเติมใหม่ 20 แห่ง ในบางครั้งซึ่งเกิดขึ้นไม่บ่อยนัก มีสถานที่บางแห่งถูกลดออกจากระดับสูงสุด เนื่องจากข้อบกพร่องจากการสร้างประสบการณ์ที่ดีแก่ผู้เข้าชม
การปรับลดระดับ
สถานที่ท่องเที่ยวที่สำนักงานการท่องเที่ยวแห่งชาติจีนพบว่ามีข้อบกพร่อง (สำนักงานนี้รวมเข้ากับกระทรวงวัฒนธรรมและการท่องเที่ยวจีนในปี 2561) ถูกปรับลดระดับการรับรอง 5A เนื่องจากไม่สามารถสร้างประสบการณ์ที่ดีแก่นักท่องเที่ยว ในปี 2558 ช่องเขาซานไห่ Shanhai Pass ในเหอเป่ย์เป็นสถานที่ท่องเที่ยวแห่งแรกที่ถูกลดระดับจาก 5A และในปี 2559 โดยมีการถอด Orange Isle ในหูหนานและช่องเขา Shenlong Gorge ในฉงชิ่ง เนื่องจากปัญหาด้านความปลอดภัย ราคาสูงเกินไป การจัดการสิ่งแวดล้อมที่ไม่ดี และการบำรุงรักษาสถานที่ไม่ดี ตลอดจนบริการที่ไม่ดีซึ่งส่วนใหญ่เกิดจากการขาดพนักงาน
เจ้าหญิงเหวินเฉิง
เจ้าหญิงเหวินเฉิง (, ; ประสูติ: ไม่ทราบ — สิ้นพระชนม์: ค.ศ. 680 ) พระราชนัดดาในจักรพรรดิถังไท่จงของจีน ที่ซึ่งอภิเษกสมรสกับพระเจ้าซงแจ็นกัมโป พระมหากษัตริย์ทิเบต ถือเป็นการอภิเษกสมรสเพื่อสร้างสัมพันธไมตรีที่ดีระหว่างจีนกับทิเบต พระนางมีพระสมัญญานามอันเป็นที่รู้จักในหมู่ชาวทิเบตว่า กยาโมซา แปลว่า "พระชายาชาวจีน"
พระราชประวัติ
ตามบันทึกของจีนในปี ค.ศ. 634 ได้กล่าวถึงราชทูตของพระเจ้าซงแจ็นกัมโป ว่าทรงทูลขอพระราชทาน (ทิเบตว่า ทรงเรียกร้อง) ที่จะสมรสกับเจ้าหญิงจีนแต่กลับถูกปฏิเสธ ต่อมาในช่วงปี ค.ศ. 635-636 กองทัพของพระเจ้าซงแจ็นกัมโปได้บุกโจมตีชนเผ่าอาซา (Tüyühün; ผู้สืบเชื้อสายในปัจจุบันคือชาวมองโกลขาว) ที่ตั้งถิ่นฐานบริเวณทะเลสาบโกโกนูร์ (ปัจจุบันคือ ทะเลสาบชิงไห่) ซึ่งบริเวณดังกล่าวเป็นเส้นทางการค้าที่สำคัญของจีนในอดีต
ในห้วงปีเดียวกันนั้นได้มีการรณรงค์กระด้างกระเดื่องต่อจีน (ซึ่งจีนได้รับชัยชนะ) และเพื่อสัมพันธภาพทางการทูตจักรพรรดิจีนจึงตกลง (ประวัติศาสตร์ทิเบตกล่าวว่า บังคับขู่เข็ญ) ให้มีการอภิเษกสมรสกับเจ้าหญิงเหวินเฉิงกับกษัตริย์ทิเบตในปี ค.ศ. 640 และได้กลายเป็นสัมพันธภาพที่ดีระหว่างทิเบตกับจีนตลอดรัชสมัยที่เหลือของกษัตริย์ซงแจ็นกัมโป
เจ้าหญิงเหวินเฉิงทรงนับถือพระพุทธศาสนา เช่นเดียวกับเจ้าหญิงภฤกุฏี พระราชชายาชาวเนปาลของพระเจ้าซงแจ็นกัมโป พระนางกล่าวว่าจะนำพระพุทธศาสนาเข้ามาให้เป็นที่รู้จักในทิเบต
นางฟ้าปีกหัก
คืนที่ 1 : Celebrity
นานาโกะ (อายะ อุเอะโตะ) เกิดและเติบโตในครอบครัวที่ยากจน เธอจึงยอมทำทุกอย่างเพื่อให้ได้มี 1 วันพิเศษในแต่ละอาทิตย์ ที่เธอจะได้ทำตัวเหมือนเจ้าหญิง แต่งตัวและใช้จ่ายเงินทองอย่างฟุ่มเฟีอยอย่างที่ใจอยากทำ วันหนึ่งเธอได้พบกับเด็กหญิงลูกมหาเศรษฐีที่ทำให้เธอได้รู้ว่าเงินไม่สามารถทดแทนสิ่งสำคัญในชีวิตได้
คืนที่ 2 : Live Chat
ยูนะ (มากิ โฮริคิตะ) พลั้งมือทำร้ายคนรักจนเขาต้องกลายเป็นคนพิการ ตั้งแต่นั้นเป็นต้นมา เธอกลายเป้นคนขลาดกลัว ไม่กล้าออกมาพบปะผู้คน หรือมีปฏิสัมพันธ์กับใคร เธอมักจะแต่งตัวมิดชิด ใส่หมวกปิดบังใบหน้า ไม่ให้ใครได้เห็นเธอ เพราะเธอกลัวว่าตัวเองจะไปทำร้ายใครเข้าอีก ผู้ดูแลของเธอแนะนำงานพิเศษที่เขาคิดว่าเธอน่าจะพอที่จะทำได้ นั่นคือ Live Chat ในโลกไซเบอร์ ที่ไม่มีใครรู้จักใคร ที่ๆ เราไม่ต้องสัมผัสกับผู้คนจริงๆ ที่นี่เธอได้พบกับชายหนุ่มชื่อทาโร่ เขาคอยปลอบใจเธอให้กล้าที่จะออกมาเผชิญโลกกว้างอีกครั้ง วันหนึ่งเธอได้รู้ว่าทาโร่เป็นใคร ยูนะจึงตัดสินใจที่จะไปพบกับทาโร่
คืนที่ 3 : Actress
นาโอะ โยชิอิ (ยู ยามาดะ) เป็นหญิงสาวจากต่างจังหวัด ที่มีความใฝ่ฝันเหมือนหญิงสาวทั่วๆ ไป ทึ่ต้องการจะเป็นนักแสดง จนถึงกับยอมทิ้งบ้านและครอบครัว เดินทางเข้ามาโตเกียว เพื่อทำความฝันของตนเองให้เป็นจริง แต่ทว่าความฝันกั่บชีวิตจริงช่างต่างกัน เมื่อเธอต้องเผชิญหน้ากับความยากลำบากในการออดิชั่น แทบไม่มีงานแสดงที่เป็นชิ้นเป็นอัน พอให้เธอใช้ชีวิตอยู่ได้ เรื่องราวยิ่งเลวร้ายลง เมื่อเธอถูกนักต้มตุ๋นหลอกเอาเงินจำนวนมาก ที่เธอไปกู้ยิมมาไปจนหมด เพื่อใช้หนึ้ เธอตัดสินใจเป็นนักแสดงหนัง AV (Adult Video) วันหนึ่ง เธอก็ต้องตกใจเมื่อปู่ของเธอแอบมาเยี่ยมเธอถึงที่พัก นอกจากนี้คนรักของเธอยังมารู้อีกว่า เธอปิดบังความจริงเรื่องที่เธอเป็นนักแสดงหนัง AV ไว้
คืนที่ 4 : Slot
เรียวโกะ ชิโมโจ (จุริ อุเอะโนะ) หญิงสาวที่ต้องการความรักอยู่ตลอดเวลา เธอถูกพ่อแม่ทอดทิ้งให้เติบโตในสถานเลี้ยงเด็กกำพร้ามาตั้งแต่เด็ก เมื่อโตขึ้น เธอดำรงชีวิตด้วยเงินที่ได้จากการเล่นสล๊อต อยู่มาวันหนึ่งคนรักของเธอซึ่งทำงานเป็นโฮสต์ในไนต์คลับ ได้ทิ้งเคนตะเด็กผู้ชายตัวเล็กๆ ไว้ให้เธอดูแล และหายตัวไป โดยบอกว่าเด็กคนนี้เป็นลูกของเขา เรียวโกะจำใจต้องเลี้ยงดูเคนตะเอาไว้ ทั้งที่เธอเกลียดเด็กเป็นที่สุด
ความหลากหลายทางชีวภาพในประเทศอินเดีย
ความหลากหลายทางชีวภาพในประเทศอินเดีย ประกอบด้วยส่วนผสมของสายพันธุ์ที่แตกต่างกันของสิ่งมีชีวิต นอกเหนือจากสัตว์เลี้ยงเพื่อการปศุสัตว์ที่สำคัญ อย่างเช่น วัว, ควาย, แพะ, สัตว์ปีก และอูฐ ประเทศอินเดียยังมีความหลากหลายที่น่าอัศจรรย์ของสัตว์พื้นเมืองภายในประเทศ โดยเป็นบ้านของเสือโคร่งเบงกอล, สิงโตอินเดีย, งูเหลือม, หมาป่า, หมาจิ้งจอก, หมี, จระเข้, หมาใน, ลิง, งู, สายพันธุ์แอนทิโลป, สายพันธุ์กระทิง และช้างเอเชีย ความหลากหลายทางชีวภาพที่อุดมสมบูรณ์ของภูมิภาคมีอยู่ในอุทยานแห่งชาติกว่า 120 แห่ง, เขตสงวนชีวมณฑล 18 แห่ง, เขตรักษาพันธุ์สัตว์ป่ากว่า 500 แห่งทั่วประเทศ ประเทศอินเดียมีความหลากหลายทางชีวภาพในภูมิภาคมากที่สุดในบางส่วน และมีพื้นที่ที่มีความสำคัญเป็นพิเศษด้านความหลากหลายทางชีวภาพสามแห่งจากทั้งหมดที่มีอยู่ 34 แห่งในโลก – หรือเป็นที่ให้พัก – ซึ่งได้แก่แนวเทือกเขากาตตะวันตก, เทือกเขาหิมาลัยตะวันออก และเขตอินเดียและพม่า เนื่องจากประเทศอินเดียเป็นบ้านของสายพันธุ์สัตว์ที่หายากและถูกคุกคามเป็นจำนวนมาก การจัดการความหลากหลายทางชีวภาพภายในประเทศจึงเป็นสิ่งจำเป็นสำหรับการรักษาสายพันธุ์เหล่านี้ ประเทศอินเดียเป็นหนึ่งในสิบเจ็ดประเทศที่มีความหลากหลายทางชีวภาพอุดมสมบูรณ์ โดยอ้างถึงกรณีศึกษาหนึ่ง ประเทศอินเดียกับสิบหกประเทศที่มีความหลากหลายทางชีวภาพอุดมสมบูรณ์ เป็นบ้านพักอาศัยสำหรับความหลากหลายทางชีวภาพของโลกประมาณ 60 ถึง 70  เปอร์เซ็นต์
อ้างอิง
and prospecting of fungi from India. By: C. Manoharachary, K. Sridhar, Reena Singh, Alok Adholeya, T. S. Suryanarayanan, Seema Rawat and B. N. Johri. CURRENT SCIENCE, VOL. 89, NO. 1, 10 JULY 2005. PDF
Richtersiidae
สกุลในวงศ์นี้ ได้แก่:
รายชื่อประเทศในทวีปยุโรปเรียงตามประชากร
ข้างล่างนี้คือรายชื่อประเทศในทวีปยุโรปเรียงตามจำนวนประชากรในประเทศของทวีปยุโรป โดยที่ข้อมูลมาจากการสำรวจประชากร รายชื่อประเทศจะพิจารณาจกสมาชิกในสภายุโรป
ตาราง
ประเทศที่มีอาณาเขตอยู่ในทวีปเอเชีย ประเทศที่มีอาณาเขตอยู่ในทวีปเอเชียแต่ถือว่าประเทศนั้นอยู่ในทวีปยุโรป
มาร์ก เวบบ์
มาร์ก เพรสตัน เวบบ์ (Marc Preston Webb) เกิดเมื่อวันที่ 31 สิงหาคม ค.ศ. 1974 เป็นผู้กำกับภาพยนตร์ชาวอเมริกัน เขาได้เปิดตัวในการกำกับภาพยนตร์เรื่องแรกแนวดราม่าคอมเมดี้เรื่อง ซัมเมอร์ของฉัน 500 วัน ไม่ลืมเธอ และได้กำกับการภาพยนตร์รีบูตสไปเดอร์แมนในปี 2012 ด้วยภาพยนตร์เรื่อง ดิ อะเมซิ่ง สไปเดอร์-แมน และภาคต่อ ดิ อะเมซิ่ง สไปเดอร์-แมน 2 ในปี 2014 และปี 2017 เขากำกับภาพยนตร์ดราม่าเรื่อง อัจฉริยะสุดดวงใจ และ ถ้าเหงา แล้วเรารักกันได้ไหม
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 5 เรื่องของ มาร์ก เวบบ์ 0–59% คำวิจารณ์ที่นักวิจารณ์ไม่ชอบ 60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ  81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
ประเทศเลโซโทในโอลิมปิกเยาวชนฤดูร้อน 2018
ประเทศเลโซโท เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเลโซโทเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 1 ชนิดกีฬา ผลการแข่งขันครั้งนี้ประเทศเลโซโทไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
พระมหากษัตริย์กรีเนดา
พระมหากษัตริย์แห่งกรีเนดา เป็นสถาบันพระมหากษัตริย์ภายใต้รัฐธรรมนูญและประมุขแห่งกรีเนดา พระมหากษัตริย์พระองค์ปัจจุบันคือ สมเด็จพระเจ้าชาลส์ที่ 3 ซึ่งทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ
บทบาททางรัฐธรรมนูญของพระมหากษัตริย์แห่งกรีเนดานั้นมีผู้แทนพระองค์คือ ผู้สำเร็จราชการแห่งกรีเนดา การสืบราชสันตติวงศ์ของกรีเนดานั้นกำกับอยู่ในพระราชบัญญัติว่าด้วยการสืบราชสันตติวงศ์ ค.ศ. 1701ของสหราชอาณาจักรซึ่งถือเป็นส่วนหนึ่งของรัฐธรรมนูญ
เครื่องอิสริยาภรณ์อุรกวัย
เครื่องอิสริยาภรณ์อุรุกวัย. ประธานาธิบดีอุรกวัย ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.
มาซามิ ทากิ
มาซามิ ทากิ (28 มิถุนายน พ.ศ. 2515 −) เป็นหัวหน้าผู้ฝึกสอนชาวญี่ปุ่น
อุปนิษัท
อุปนิษัท (เทวนาครี : उपनिषद् อุปนิษทฺ, ไอเอเอสที: upaniṣad) เป็นคัมภีร์ของศาสนาฮินดู เนื้อหาเป็นหลักธรรม หรือคำสอนอันลึกซึ้ง นับเป็นส่วนสุดท้ายของวรรณกรรมพระเวท (วรรณกรรมพระเวทส่วนอื่นได้แก่ สังหิตา, พราหมณะ, อารัณยกะ) และเนื่องจากเป็นส่วนสุดท้ายของวรรณกรรมพระเวท จึงอีกอย่างหนึ่งว่า "เวทานฺต" (เวทานตะ)
คำว่า “อุปนิษัท” (อุปนิษทฺ) มาจากคำอุปสรรค อุป+นิ+ (ธาตุ) สทฺ   ความหมายคือ “นั่งลงใกล้...” ดังนั้นจึงมีนักปราชญ์บางคนอธิบายความหมายของคำ “อุปนิษทฺ” ว่า คือความรู้ที่ได้จากการนั่งลงใกล้กับเท้าทั้งสองของอาจารย์เพื่อฟังคำสอน (ซึ่งการถ่ายทอดความรู้ที่เป็นความลับจะถ่ายทอดกันในลักษณะนี้)  แต่นักปราชญ์ชาวอินเดียได้อธิบายความหมายของคำ “อุปนิษทฺ” ว่าหมายถึง การทำลายความโง่เขลาด้วยการเปิดเผยความรู้เกี่ยวกับจิตวิญญาณสูงสุดและตัดขาดจากสิ่งผูกรัดทางโลก
นอกจากนี้คำ “อุปนิษทฺ” ยังให้ความหมายในลักษณะที่เกี่ยวข้องกับความลึกลับ เช่น ลัทธิที่ลักลับ ลัทธิที่ปกปิด ถ้อยคำที่ลึกลับ เป็นต้น ต่อมาได้มีการนำเอาคำ “อุปนิษทฺ” มาใช้เรียกวรรณกรรมส่วนท้ายสุดของพระเวท ซึ่งเนื้อหาความรู้ในวรรณกรรมส่วนนี้จะมีลักษณะเป็นปรัชญาที่ลึกซึ้ง อุปนิษัทจึงมีชื่อเรียกอีกชื่อหนึ่งว่า “เวทานตะ (เวทานฺต)” มาจากคำสมาส เวท (คำนามของธาตุ วิทฺ) + อนฺต (สุดท้าย) มีความหมายว่า “ส่วนท้ายสุดของพระเวท” ในกลุ่มนักปราชญ์ชาวอินเดียยังคงยึดถือว่า อุปนิษัทเป็นวรรณกรรมประเภทศรุติ สำหรับคำว่า “เวทานตะ” นั้นเป็นคำที่พ้องกับชื่อปรัชญาอินเดียสาขาหนึ่งใน 6 สาขาที่เป็น “อาสติกะ (อาสฺติก)” (ความคิดที่ยอมรับอำนาจของพระเวทและเชื่อในความมีอยู่ของพระเจ้าและโลกอื่น) คือ ปรัชญาเวทานตะ และปรัชญาสาขานี้ก็ยึดถือว่าคัมภีร์อุปนิษัทหลายอุปนิษัทเป็นคัมภีร์สำคัญของสาขา
วอลเลย์บอล ซี วี.ลีก
วอลเลย์บอลลีกเอเชียตะวันออกเฉียงใต้ (Southeast Asian Volleyball League) หรือที่รู้จักในชื่อ ซี วี.ลีก (SEA V.League) (หรือชื่อเดิมคือ อาเซียนกรังด์ปรีซ์ (ASEAN Grand Prix)) เป็นรายการแข่งขันวอลเลย์บอลระดับนานาชาติในเอเชียตะวันออกเฉียงใต้ โดย 4 ทีมจากประเทศสมาชิกสมาคมวอลเลย์บอลแห่งเอเชียตะวันออกเฉียงใต้ (SAVA) หน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC) ได้แก่ประเทศไทย เวียดนาม อินโดนีเซีย และฟิลิปปินส์
อุปนิษัท
มุขยะ อุปนิษัท
มุขยะ อุปนิษัท (มุขฺย อุปนิษทฺ) เป็นคำเรียกคัมภีร์อุปนิษัทกลุ่มหนึ่ง มีด้วยกัน 10 เล่ม จากอุปนิษัททั้งหมด 108 เล่ม นับเป็นอุปนิษัทที่เก่าแก่ที่สุด ซึ่งศังกราจารย์ นักปราชญ์ในคริสต์ศตวรรษที่ 9 ได้กล่าวถึงไว้ คำว่า "มุขยะ" ในภาษาสันสกฤต หมายถึง หลัก หัวหน้า หรือโดดเด่น "มุขยะ อุปนิษัท" จึงหมายถึง อุปนิษัทหลัก นั่นเอง อย่างไรก็ตาม ยังมีคำเรียกอีกอย่างหนึ่งว่า ทโศปนิษัท หรือ อุปนิษัททั้งสิบ คัมภีร์เหล่านี้ชาวฮินดูยอมรับว่าเป็นศรุติ (คัมภีร์ที่เกิดจากการฟังมาจากพระเจ้า) โดยมีรายชื่อดังนี้ (ในวงเล็บ คือชื่อพระเวทที่เกี่ยวข้องของอุปนิษัทนั้นๆ)
อ้างอิง
ผศ.ดร.สถิตย์ ไชยปัญญา ประวัติวรรณคดีสันสกฤต สำนักพิมพ์มหาวิทยาลัยรามคำแหง 2563
วอลเลย์บอล ซี วี.ลีก
ประวัติ
แผนการจัดลีกวอลเลย์บอลหญิงระดับภูมิภาคในเอเชียตะวันออกเฉียงใต้มีขึ้นครั้งแรกในปี 2013 เมื่อชาญฤทธิ์ วงษ์ประเสริฐ เลขาธิการสมาพันธ์วอลเลย์บอลเอเชียจากประเทศไทย ได้พบกับเจ้าหน้าที่ของ บรรษัทกีฬาวอลเลย์บอลฟิลิปปินส์ (Larong Volleyball sa Pilipinas) ซึ่งเป็นสมาคมวอลเลย์บอลแห่งชาติของฟิลิปปินส์ในขณะนั้น และได้รับการเสนอให้ใช้รูปแบบลีกเหย้าและเยือนเพื่อส่งเสริมวอลเลย์บอลหญิงในภูมิภาค
มีรายงานว่าบริษัทจัดงานและให้คำปรึกษาสปอร์ตคอร์ (SportsCore Event Management and Consultancy, Inc.) ผู้จัดการแข่งขันฟิลิปปินส์ซูเปอร์ลีกา ซึ่งมีสำนักงานใหญ่ตั้งอยู่ในฟิลิปปินส์ พร้อมกับสโมสรลีกจากอินโดนีเซีย, ไทย และเวียดนาม ต่างสนับสนุนแผนการดังกล่าว โดยในเดือนกรกฎาคม 2015 เหลือเพียง "การตกลงขั้นสุดท้าย" ที่ยังไม่ได้ทำ ซึ่งรวมถึงกลไกและชื่ออย่างเป็นทางการของการแข่งขัน
ในเดือนธันวาคม 2016 มีรายงานว่าการแข่งขันนัดแรกได้รับการขนานนามว่าเป็น ซูเปอร์ลีกาเอเชียตะวันออกเฉียงใต้ (Southeast Asian SuperLiga) ซึ่งมีแผนจะจัดขึ้นระหว่างวันที่ 14 - 17 กันยายน 2017 แต่ในเดือนมกราคม 2017 มีรายงานว่าชื่อการแข่งขันเปลี่ยนเป็น อาเซียนกรังด์ปรีซ์ (ASEAN Grand Prix)
อาเซียนกรังด์ปรีซ์จัดขึ้นครั้งแรกในปี 2019 โดยจัดแยกกัน 2 ทัวร์นาเมนต์ ที่ประเทศไทยและฟิลิปปินส์ โดยประเทศไทย เป็นผู้ชนะในการแข่งขันทั้งสองรายการ
รายการนี้กลับมาอีกครั้งในปี 2022 ในชื่อ อาเซียนกรังด์ปรีซ์ วูเมนส์ วอลเลย์บอล อินวิเตชั่น (ASEAN Grand Prix Women's Volleyball Invitation) โดยมีกำหนดการแข่งขันในประเทศไทย ส่วนการแข่งขันประเภททีมชายมีกำหนดจัดขึ้นในอินโดนีเซียและฟิลิปปินส์ แต่ไม่ประสบผลสำเร็จ ไทย ป้องกันแชมป์อาเซียนกรังด์ปรีซ์ได้ หลังจากชนะสามทีมในการแข่งขันปี 2022
ตั้งแต่ปี 2023 การแข่งขันได้เปลี่ยนชื่อเป็น วอลเลย์บอลลีกเอเชียตะวันออกเฉียงใต้ (Southeast Asian Volleyball League) หรือ ซี วี.ลีก (SEA V.League) และเปิดตัวการแข่งขันของทีมชายเป็นครั้งแรกในปีเดียวกัน
ลอร์ดกิลฟอร์ด ดัดลีย์
แหล่งข้อมูลอื่น
15351554
บับเบิ้ล
บับเบิ้ล เป็นภาพยนตร์อนิเมะในปี พ.ศ. 2565 ผลิตโดยสตูดิโอวิต กำกับโดยเท็ตสึโร อารากิ เขียนบทโดยเก็ง อูโรบูจิ ออกแบบตัวละครโดยทากาชิ โอบาตะ และรับผิดชอบดนตรีประกอบโดยฮิโรยูกิ ซาวาโนะ ภาพยนตร์เข้าฉายรอบปฐมทัศน์ที่เทศกาลภาพยนตร์นานาชาติเบอร์ลินเมื่อวันที่ 10 กุมภาพันธ์ พ.ศ. 2565 มีกำหนดปล่อยทั่วโลกทางเน็ตฟลิกซ์ในวันที่ 28 เมษายน พ.ศ. 2565 ก่อนจะเข้าฉายในโรงภาพยนตร์ในประเทศญี่ปุ่นในเดือนพฤษภาคม
ดนตรี
ดนตรีประกอบภาพยนตร์บรรเลงโดยฮิโรยูกิ ซาวาโนะ เพลงเปิดชื่อเพลงว่า "Bubble feat. Uta" ร้องโดย Eve ส่วนเพลงปิดชื่อเพลงว่า "จาเนะ มาตาเนะ" ( ร้องโดยริริอะ ผู้พากย์เสียงเป็นอุตะในภาพยนตร์
สำนักงานข้าหลวงใหญ่สิทธิมนุษยชนแห่งสหประชาชาติ
สำนักงานฯ มีข้าหลวงใหญ่สิทธิมนุษยชนแห่งสหประชาชาติเป็นหัวหน้า ซึ่งทำหน้าที่ประสานงานกิจกรรมด้านสิทธิมนุษยชนในระบบยูเอ็น และเป็นสำนักเลขาธิการของสภาสิทธิมนุษยชนในเจนีวา ประเทศสวิสเซอร์แลนด์
ในปี 2561–62 แผนกฯ ได้รับงบประมาณ 201.6 ล้านดอลลาร์สหรัฐ (3.7% ของงบประมาณประจำยูเอ็น) และมีพนักงานประมาณ 1,300 คนในเจนีวาและนครนิวยอร์ก เป็นสมาชิกโดยตำแหน่งของคณะกรรมการกลุ่มพัฒนาสหประชาชาติ
BYOD
Bring Your Own Device (BYOD) (แปลตามอักษร: "นำอุปกรณ์ของคุณมาเอง") อธิบายถึงแนวโน้มทางเทคโนโลยี ที่พนักงานนำอุปกรณ์พกพาของตัวเองมาที่ที่ทำงาน และใช้อุปกรณ์ดังกล่าวเพื่อใช้ทรัพยากรที่มีการควบคุมการเข้าถึงของบริษัท เช่น อีเมล ไฟล์เซิร์ฟเวอร์ และฐานข้อมูล บางคนใช้คำว่า Bring Your Own Technology (BYOT) เนื่องจากมันมีความหมายกว้างกว่า ไม่จำกัดอยู่เฉพาะฮาร์ดแวร์เท่านั้น แต่ยังรวมไปถึงซอฟต์แวร์บนอุปกรณ์ด้วย (เช่น เว็บเบราว์เซอร์, โปรแกรมเล่นสื่อ, แอนตี้ไวรัส, โปรแกรมประมวลคำ)
BYOD มีความสำคัญมากขึ้นเรื่อย ๆ ในโลกธุรกิจที่ประมาณ 90% ของพนักงาน ใช้อุปกรณ์ของตัวเองอยู่แล้วในที่ทำงาน (แม้จะใช้อย่างจำกัดก็ตาม) ส่วนใหญ่แล้ว ธุรกิจต่าง ๆ ไม่สามารถห้ามแนวโน้มดังกล่าวได้ บางคนเชื่อว่า BYOD อาจช่วยให้พนักงานมีผลิตภาพมากขึ้น
หากปล่อยไว้โดยไม่บริหารจัดการ วิธีปฏิบัติดังกล่าวอาจนำไปสู่การรั่วไหลของข้อมูล ตัวอย่างเช่น ถ้าพนักงานคนหนึ่งใช้สมาร์ตโฟนของเขาเพื่อเข้าถึงเครือข่ายของบริษัท และต่อมาทำโทรศัพท์ดังกล่าวหาย ข้อมูลที่เป็นความลับของบริษัทที่เก็บอยู่ในโทรศัพท์ดังกล่าว ก็อาจจะถูกอ่านได้โดยคนที่ไม่อาจไว้ใจได้
มหาวิทยาลัยคาเปลลา
มหาวิทยาลัยคาเปลลา (Capella University) เป็นมหาวิทยาลัยแสวงผลกำไรซึ่งตั้งอยู่ที่มินนีแอโพลิส รัฐมินนิโซตา ที่ให้การศึกษาออนไลน์เป็นส่วนมาก โรงเรียนแห่งนี้มีเจ้าของเป็นบริษัทคาเปลลาเอดูเคชันคอมพานีที่มีการซื้อขายหุ้นในตลาดหลักทรัพย์ มหาวิทยาลัยคาเปลลามีหลักสูตรในระดับปริญญาตรี, ปริญญาโท (วิทยาศาสตรมหาบัณฑิต และบริหารธุรกิจมหาบัณฑิต) และปริญญาเอก (ปรัชญาดุษฎีบัณฑิต, ดุษฎีบัณฑิตจิตวิทยา และบริหารธุรกิจดุษฎีบัณฑิต) ด้านธุรกิจ, เทคโนโลยีสารสนเทศ, การศึกษา, จิตวิทยา, สาธารณสุข, ความปลอดภัยสาธารณะ และบริการประชาชน
ภายในขอบเขตเหล่านั้น มหาวิทยาลัยคาเปลลามีสาขาบัณฑิตและความชำนาญเฉพาะทาง 145 สาขา รวมถึงหลักสูตรประกาศนียบัตร 22 หลักสูตร กับกว่า 1,690 หลักสูตรออนไลน์ มีนักเรียนลงทะเบียนเรียนกว่า 36,000 คนจากทั้ง 50 รัฐ กับประเทศอื่นอีก 61 ประเทศ คิดเป็น 31 เปอร์เซ็นต์ที่เข้าเรียนในหลักสูตรระดับปริญญาเอก, 42 เปอร์เซ็นต์เข้าเรียนในระดับปริญญาโท และ 25 เปอร์เซ็นต์เข้าเรียนในระดับปริญญาตรี คณาจารย์ 1,523 ท่านมี 86 เปอร์เซ็นต์ที่มีคุณวุฒิในระดับปริญญาเอก โดยคณาจารย์ของมหาวิทยาลัยอาศัยอยู่ใน 48 รัฐ กับอีก 8 ประเทศ
พระครูธรรมภาณโกศล (เอม)
หลวงพ่อเอม วัดคลองโป่ง หรือพระครูธรรมภาณโกศล (เอม,พ.ศ. 2415-พ.ศ. 2484) อดีตเจ้าอาวาสวัดคลองโป่ง เป็นเกจิคณาจารย์ที่เกิดในยุคต้นรัชกาลที่ 5 ที่มีผู้นิยมในวัตถุมงคลที่ท่านจัดสร้าง และนิยมแสวงหานำมาเป็นของดีประจำกาย ท่านเป็นอดีตเจ้าคณะอำเภอศรีสำโรง และเจ้าคณะจังหวัดสุโขทัยด้วย
ประวัติ
หลวพ่อเอม วัดคลองโป่ง เป็นชาวศรีสำโรงโดยกำเนิด บ้านเดิมของหลวงปู่เอมตั้งอยู่บริเวณริมถนนจรดวิถีถ่อง ฝั่งเดียวกับวัดคลองโป่ง อยู่เหนือวัดไปประมาณ  300 เมตร  เกิดเมื่อปีวอก พ.ศ. 2415 ตรงกับต้นสมัยรัชกาลที่ 5 เป็นบุตรคนสุดท้องของ นายสน  และ  นางทิม  ซึ่งเป็นต้นตระกูล   "สนทิม"
ในวัยเยาว์หลวงพ่อเอม ได้ข้ารับการบรรพชาเป็นสามเณรที่วัดคลองโป่ง ในสมัยที่หลวงปู่เหล็ก เจ้าอาวาสวัดคลองโป่งในขณะนั้น ทั้งได้ศึกษาพระธรรมวินัย จนกระทั่งได้มีโอกาสไปศึกษาพระปริยัติธรรมแผนกบาลีที่วัดระฆังโฆสิตาราม เป็นเวลา  4-5  ปี
เมื่ออายุครบบวช ได้เข้ารับการอุปสมบทเป็นพระภิกษุ  และจำพรรษาที่วัดคลองโป่ง ทั้งยังได้ศึกษาเพิ่มเติมทั้งในส่วนของพระปริยัติธรรม  วิปัสสนากัมมัฏฐานจนเชี่ยวชาญและแตกฉาน
ต่อมาเมื่อตำแหน่งเจ้าอาวาสวัดคลองโป่งว่างลง จึงได้รับการแต่งตั้งเป็นเจ้าอาวาสต่อจากพระอุปัชฌาย์นวม ทั้งยังดำรงตำแหน่งเป็นเจ้าคณะแขวงศรีสำโรง ประมาณ พ.ศ. 2450 (เจ้าคณะอำเภอ) และได้ดำรงสมณศักดิ์ที่พระครูธรรมภาณโกศล (เอม) พร้อมตำแหน่งพระอุปัชฌาย์ด้วย
เมื่อวันที่ 24 ธันวาคม 2457 สมเด็จพระมหาสมณเจ้า กรมพระยาวชิรญาณวโรรส (12 เมษายน พ.ศ. 2403-2 สิงหาคม พ.ศ. 2464) ได้ประกาศแต่งตั้งหลวงพ่อเอม เป็นเจ้าคณะเมืองสุโขทัย อีกตำแหน่งหนึ่งด้วย สืบต่อจากพระครูศีลวัตรวิจารณ์  เจ้าอาวาสวัดราชธานี ในขณะที่อายุได้  42 ปี
ถนนสุทธาวาส
ถนนสุทธาวาส เป็นถนนเลียบทางรถไฟสายใต้ (สายธนบุรี) ในเขตทางของการรถไฟแห่งประเทศไทย ใกล้สถานีรถไฟธนบุรี พื้นที่แขวงบ้านช่างหล่อ เขตบางกอกน้อย ฝั่งธนบุรี กรุงเทพมหานคร เริ่มต้นจากปลายถนนอิสรภาพ จุดบรรจบถนนรถไฟ เลียบทางรถไฟสายใต้ด้านขวาทาง ผ่านวัดสุทธาวาส มาสิ้นสุดที่ถนนจรัญสนิทวงศ์ บริเวณป้ายหยุดรถไฟจรัญสนิทวงศ์ ตรงข้ามกับจุดเริ่มต้นของถนนเลียบทางรถไฟสายใต้ใกล้แยกบางขุนนนท์
ถนนสายนี้เป็นหนึ่งในโครงการในพระราชดำริเพื่อแก้ไขปัญหาการจราจรในกรุงเทพฯ ของพระบาทสมเด็จพระเจ้าอยู่หัว ซึ่งช่วยลดปริมาณการจราจรบนถนนจรัญสนิทวงศ์บริเวณสามแยกไฟฉาย และเป็นเส้นทางลัดเชื่อมต่อไปยังย่านสำคัญ ได้แก่สถานีรถไฟธนบุรี โรงพยาบาลศิริราช และตลาดพรานนก
ประวัติ
จากการที่พระบาทสมเด็จพระปรมินทรมหาภูมิพลอดุลยเดชเสด็จพระราชดำเนินไปทรงเยี่ยมพระอาการประชวรของสมเด็จพระศรีนครินทราบรมราชชนนี ณ โรงพยาบาลศิริราช หลายต่อหลายครั้ง และได้ทรงศึกษาพื้นที่โดยรอบอย่างละเอียด จึงมีพระราชดำริที่จะขยายแนวถนนเลียบทางรถไฟสายธนบุรี จากช่วงปลายถนนอิสรภาพถึงถนนจรัญสนิทวงศ์ ระยะทางประมาณ 600 เมตร ซึ่งสภาพเดิมเป็นถนนคอนกรีตจากปลายถนนอิสรภาพเข้าไปประมาณ 230 เมตร ส่วนที่เหลืออีกประมาณ 380 เมตรเป็นที่ลุ่ม มีบ้านเรือน เพิงพักอาศัย และมีทางเดินตามแนวทางรถไฟจนถึงถนนจรัญสนิทวงศ์ โดยกรุงเทพมหานครได้รับสนองแนวพระราชดำริและได้ขออนุญาตใช้ที่ดินจากการรถไฟแห่งประเทศไทย เริ่มดำเนินการก่อสร้างตั้งแต่วันที่ 19 ตุลาคม 2536 ใช้งบประมาณดำเนินการ 16.5 ล้านบาท ประกอบด้วยงบประมาณกรุงเทพมหานคร ทรัพย์ส่วนพระองค์และเงินบริจาคเพิ่มเติม เปิดการจราจรอย่างเป็นทางการเมื่อวันที่ 3 กุมภาพันธ์ 2537 โดยพระบาทสมเด็จพระปรมินทรมหาภูมิพลอดุลยเดชพระราชทานนามถนนสายนี้ตามชื่อวัดในบริเวณดังกล่าวว่า “ถนนสุทธาวาส” แต่เดิมเป็นถนนขนาด 2 ช่องจราจร แต่ปัจจุบันได้รับการขยายเป็น 4 ช่องจราจรพร้อมกับถนนเลียบทางรถไฟสายใต้ ช่วงถนนจรัญสนิทวงศ์ถึงคลองชักพระ และสะพานข้ามถนนจรัญสนิทวงศ์ขนาด 2 ช่องจราจร
ญาบิร
อะบูมูซา ญาบิร บินฮัยยาน ที่ชาวตะวันตกเรียกว่า เกเบอร์ (Geber) ขึ้นชื่อลือชาว่าเป็นบิดาแห่งเคมี ท่านเป็นนักเคมีที่ยิ่งใหญ่มาก ตำราชื่อ Kitab al-Kimya, Kitab al-Sab'een เป็นตำราถูกแปลเป็นภาษาของยุโรปหลายภาษา เช่น ภาษาลาติน ภาษาฮีบรู ภาษาอังกฤษ ภาษาเยอรมัน ภาษาฝรั่งเศส มีอิทธิผลต่อนักเคมีชาวยุโรปต่อมาอีกหลายศตวรรษ
ญาบิร บินฮัยยานเกิดราวปี ค.ศ. 721 และเสียชีวิตในเมืองกูฟะหฺ ประเทศอิรักราวปี ค.ศ. 815 (บ้างก็ว่า 803) หลังจากเกิดมาได้ไม่นาน บิดาของเขา ซึ่งพัวพันกับการก่อกบฏล้มรัฐเคาะลีฟะฮ์อุมัยยะฮ์ ก็ถูกประหารชีวิต ญาบิรถูกส่งไปแผ่นดินอาระเบีย ที่นั่นเขาได้เข้านับถือมัซฮับชีอะหฺ และเข้าสมัครเป็นลูกศิษย์ของอิมามญะอฺฟัร อัศศอดิก ในเมืองมะดีนะหฺ เนื่องจากท่านมีความสนใจในเรื่องเคมีและคณิตศาสตร์เป็นทุนเดิม อิมามญะอฺฟัรจึงประสิทธิ์ประสาทวิชาของนบีมุฮัมมัดที่ไม่เคยเผยแพร่ให้ใครมาก่อนแก่ญาบิร จนได้กลายเป็นนักวิทยาศาสตร์ที่เด่นที่สุดในสมัยนั้น และภายหลังได้กลายเป็นนักเคมีแห่งราชสำนักของฮารูน อัรรอชีด